Decapodiformes
Sepioteuthis sepioidea Animalia — Mollusca Classis : Cephalopoda  Subclassis : Coleoidea  Neocoleoidea  Superordo : Decapodiformes  Leach, 1817     Palaeontologia Devoniano ineunte – Recens praeЄ Є O S D C P T I K Pg N Expression error: Unexpected < operator. Expression error: Unexpected < operator. Subdivisiones: Ordines *Myopsida Oegopsida d'Orbigny, 1845 Sepiida Zittel, 1895 Spirulida Stolley, 1919 Teuthida Naef, 1916 (nomen dubium) Decapodiformes incertae sedis Bathyteuthoidea Vecchione, Young, & Sweeney, 2004 Idiosepiidae Appellöf, 1898 Synonyma *Decembrachiata Winckworth, 1932 Decapodiformes (Graece 'decem crura') sunt superordo molluscorum classis Cephalopodorum, quibus sunt corpora praelonga, oculi magni, octo membra, duoque tentacula. Omnium cephalopodorum aliorum similes, caput distinctum, symmetriam bilateralem, amiculumque habent. Corpora plerumque sunt mollia, sicut corpora octopodorum, sed parvum et bacilliformem sceletum internum habent, gladium appellatum, ex chitina factum. Decapodiformes, qui ab aliis cephalopodis aevo Iurassico deflexerunt, similes teleosteorum partes praedatorum magnitudinis morumque similium in aqua aperta agunt. Partes magni momenti in cibaria aquae apertae catena agunt. Praedam duobus tentaculis capiunt, octoque membris tenent et continent. Rostrum cibum in frustis ad facile vorandum minutatim concidit. Decapodiformes propulsione cinetica rapide natant, et praedam plerumque visu inveniunt. Inter invertebrata maxime intellegentia numerantur; greges quidem Dosidicorum gigantium una venari observati sunt. Praeda sunt selachimorphorum, piscium, avium maritimarum, pinnipediorum, cetaceorum, praecipue Physeterorum macrocephalorum. Decapodiformes colores commutare possunt ad dissimulandum et signandum. Nonnullae species bioluminescentes luce dissimulantes utuntur, multaeque species nubem atramenti eicere possunt ad praedatores distrahendos et eludendos. Homines decapodiformes edunt, et piscatoria mercatoria in Iaponia, Mari Mediterraneo, Oceano Atlantico meridiano et occidentali, Oceano Pacifico orientali, alibique inveniuntur. Decapodiformes in arte coquinaria per orbem terrarum adhibentur. saepe calamari vulgo appellati. In litteris ex temporibus classicis commemorantur, praecipiue in fabulis de decapodiformibus immanibus monstrisque maritimis